અમદાવાદના સેન્ટર ફોર ગ્રીન મોબિલિટીના ડિરેક્ટર અનુજ મલ્હોત્રા જણાવે છે કે, આખા શહેર માટે એક પાર્કિંગ મોડલ તૈયાર થશે તો જ આ સમસ્યાનું નિરાકરણ લાવી શકાશે. BRTS શરુ થઈ ત્યારથી આવી કોઈ સિસ્ટમની જરુર છે, કારણકે પાર્કિંગ માટેની કોઈ એવી જગ્યા જ નથી જેનાથી લોકોને પોતાના વાહન પાર્ક કરીને પબ્લિક ટ્રાન્સપોર્ટનો ઉપયોગ કરવાનું પ્રોત્સાહન આપી શકાય. ઉપરથી મેટ્રોના રુટ ઉમેરાતા આ સમસ્યા વધારે જટિલ બનશે.